De unge beboere på 4. Maj Kollegiet i Aalborg er i gang med at binde små blomsterbuketter som de tirsdag skal lægge på modstandsfolks grave for at markere befrielsen. Befrielsesdagen har altid været en meget speciel dag på kollegiet. For at få lov til at bo på et 4. maj kollegie skal man nemlig have en modstandsmand i familien. Det gælder også for Jakob og Mie. Hvert år den 4. maj lægger beboerne på kollegiet en lille blomsterbuket på den modstandsmands grav som lægger navn til det værelse de bor på. Herved holdes mindet om modstandskampen og befrielsesdagen i live.

Referat:
Beboere på 4. maj-kollegiet lægger hvert år 4. maj blomster på afdøde modstandsfolks grave.